2001/2/EY: Komission päätös, tehty 27 päivänä joulukuuta 2000, tarttuvien spongiformisten enkefalopatioiden vuoksi riskin aiheuttavan aineksen käytöstä tehdyn päätöksen 2000/418/EY muuttamisesta (ETA:n kannalta merkityksellinen teksti) (tiedoksiannettu numerolla K(2000) 4147)



Virallinen lehti nro L 001 , 04/01/2001 s. 0021 - 0022



Komission päätös, tehty 27 päivänä joulukuuta 2000, tarttuvien spongiformisten enkefalopatioiden vuoksi riskin aiheuttavan aineksen käytöstä tehdyn päätöksen 2000/418/EY muuttamisesta (tiedoksiannettu numerolla K(2000) 4147) (ETA:n kannalta merkityksellinen teksti) (2001/2/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 10 artiklan 4 kohdan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direkriivin 97/78/EY(4) ja erityisesti sen 22 artiklan, sekä katsoo seuraavaa: (1) Tarttuvien spongiformisten enkefalopatioiden vuoksi riskin aiheuttavan aineksen käytöstä ja päätöksen 94/474/EY muuttamisesta 29 päivänä kesäkuuta 2000 tehdyssä komission päätöksen 2000/418/EY(5) liitteessä I säädetään luetteloidun erikseen määritellyn riskiaineksen poistamisesta ja tuhoamisesta 1 päivästä lokakuuta 2000 alkaen. Lisäksi päätöksessä kielletään nautaeläinten, lampaiden ja vuohien tietyjen luiden käyttö mekaanisesti erotetun lihan tuotannossa sekä tiettyjen teurastustekniikoiden käyttö sellaisten nautaeläinten, lampaiden ja vuohien osalta, joiden liha on tarkoitettu ihmisten ja eläinten ravinnoksi. Päätöksessä säädetään myös rajoituksista, jotka koskevat erikseen määritellyn riskiaineksen maahantuontia ja tiettyjä eläinperäisiä tuotteita, jotka sisältävät tällaista riskiainesta tai on johdettu siitä. Lisäksi siinä ehdotetaan, että säännökset tarkistetaan säännöllisesti uuden tieteellisen näytön perusteella. (2) Yhteisön BSE-tilanteen viimeaikaisen kehityksen vuoksi neuvosto on kehottanut komissiota pyytämään tieteellistä ohjauskomiteaa arvioimaan tiettyjen jäsenvaltioiden toteuttamia yksittäisiä tilapäisiä suojatoimenpiteitä ja toteuttamaan sen perusteella asianmumukaisia toimia (3) Tieteellinen ohjauskomitea antoi erilaisista BSE:hen liittyvistä kysymyksistä tieteellisen lausunnon 28 päivänä marraskuuta 2000. Lausunnossa käsiteltiin erityisesti erikseen määriteltyyn lisäriskiainekseen liittyviä kysymyksiä. Käsitellyissä suolissa voi uuden tiedon perusteella mahdollisesti olla tartunnan aiheuttavia solutyyppejä. Tämän vuoksi lausunnossa todettiin, että kaikenikäisten nautaeläinten koko suolisto ja siitä johdetut tuotteet olisi poistettava. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöstä 2000/418/EY seuraavasti: 1) Korvataan liitteessä I oleva 1 kohta seuraavasti: "1. a) Seuraavia kudoksia nimitetään erikseen määritellyksi riskiainekseksi kaikissa jäsenvaltioissa ja niiden alueilla: i) yli 12 kuukauden ikäisten nautaeläinten kallo, aivot ja silmät mukaan luettuina, risat (tonsillat), selkäydin sekä kaikenikäisten nautaeläinten suolisto pohjukaissuolesta peräsuoleen; ii) yli 12 kuukauden ikäisten tai sellaisten lampaiden ja vuohien, joiden ikenistä on puhjennut pysyvä etuhammas kallo (aivot ja silmät mukaan luettuina), risat (tonsillat) ja selkäydin, sekä kaikenikäisten lampaiden ja vuohien perna. b) Edellä 1 kohdan a alakohdassa mainitun erikseen määritellyn riskiaineksen lisäksi seuraavia kudoksia nimitetään erikseen määritellyksi riskiainekseksi Ison-Britannian ja Pohjois-Irlannin yhdistyneessä kuningaskunnassa ja Portugalissa Azorien autonomista aluetta lukuun ottamatta: i) yli kuuden kuukauden ikäisten nautaeläinten koko pää kieltä lukuun ottamatta mutta aivot, silmät, kolmoishermo ja risat (tonsillat) mukaan luettuina, kateenkorva, perna ja selkäydin; ii) yli 30 kuukauden ikäisten nautaeläinten selkäranka, takajuuren hermosolmu mukaan luettuna." 2) Lisätään liitteeseen II seuraava e kohta niiden tuotteiden luetteloon, joihin sovelletaan 6 artiklan 1 kohdan mukaisia tuontirajoituksia Euroopan yhteisöön: "e) nautaeläinten 'suolet' direktiivin 77/99/ETY 2 artiklan b kohdan v alakohdassa tarkoitetussa merkityksessä." 2 artikla Tätä päätöstä sovelletaan 1 päivästä tammikuuta 2001. 3 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2000. Komission puolesta David Byrne Komission jäsen (1) EYVL L 395, 30.12.1989, s. 13. (2) EYVL L 62, 15.3.1993, s. 49. (3) EYVL L 224, 18.8.1990, s. 29. (4) EYVL L 24, 30.1.1998, s. 9. (5) EYVL L 158, 30.6.2000, s. 76.